
PROTOKOL
O POSTUPANJU U SLUČAJU POŽARA





Srednja škola Ivana Lucića - Trogir
Put Muline 2B, 21220 Trogir
















Kolovoz, 2026.
1. PRAVNA OSNOVA I SVRHA PROTOKOLA
Sigurnost i zdravlje učenika, nastavnika, stručnih suradnika i ostalih radnika prioritet je Srednje škole Ivana Lucića – Trogir (dalje: Škola). Ovaj Protokol utvrđuje postupanje u slučaju nastanka požara u zgradi Škole ili njezinoj neposrednoj blizini te je sastavni dio Plana evakuacije i spašavanja Škole.
Protokol se donosi na temelju:
1. članka 21. Zakona o zaštiti od požara (Narodne novine, br. 92/10, 114/22),
1. Pravilnika o zaštiti od požara Srednje škole Ivana Lucića – Trogir (ožujak 2026.), a posebno njegovih odredbi o ustrojstvu motrenja, javljanja i uzbunjivanja (čl. 60. – 65.) te o postupanju djelatnika u slučaju nastanka požara (čl. 88. – 92.),
1. članka 125. stavka 3. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23),
1. članka 28. Zakona o radu (Narodne novine, br. 93/14, 127/17, 98/19, 151/22, 64/23),
1. članka 55. stavka 1. Zakona o zaštiti na radu (Narodne novine, br. 71/14, 118/14, 94/18, 96/18).
Sukladno navedenim propisima, Škola je dužna zaposlenike i učenike upoznati s postupcima ponašanja u slučaju požara, održavati u ispravnom stanju opremu i sredstva za dojavu i gašenje požara te redovito provoditi vježbe evakuacije.
2. PREVENTIVNE MJERE ZAŠTITE OD POŽARA
1. Električne uređaje (računala, projektore, električna kuhala i sl.) koristiti isključivo sukladno uputama proizvođača.
1. Zapaljive i eksplozivne tvari (npr. sprejevi, boje, kemikalije iz kabineta) primjereno označiti i skladištiti, sukladno Pravilniku o zaštiti od požara Škole.
1. Osigurati nesmetan pristup vatrogasnim vozilima u krugu Škole; ne parkirati vozila u blizini hidranata i vatrogasnih uređaja.
1. Evakuacijske putove, hodnike i stubišta u svakom trenutku držati prohodnima i slobodnima od prepreka.
1. Svi djelatnici dužni su upoznati se s grafičkim planom evakuacije na kojem su označena mjesta vatrogasnih aparata, hidranata i ormarića prve pomoći.
1. Škola redovito servisira i kontrolira vatrogasne aparate, hidrante i protupožarne instalacije te vodi propisanu evidenciju.
1. Svi djelatnici moraju biti osposobljeni za rukovanje priručnom opremom za gašenje početnih požara (aparati s prahom/CO₂).
1. Na ulazima u prostore s povećanim rizikom ističu se oznake „Zabranjeno pušenje“ i „Zabrana unošenja otvorenog plamena“; pušenje u svim prostorima i prostoru Škole zabranjeno je propisima.
1. Vrata na evakuacijskim putovima moraju se lako otvarati u smjeru izlaska te se ne smije mijenjati njihov smjer otvaranja.
3. MOTRENJE, JAVLJANJE I UZBUNJIVANJE
3.1. Motrenje
Svi djelatnici Škole u okviru svojih radnih zadataka dužni su motriti pojavu požara ili okolnosti koje bi mogle dovesti do njegovog nastanka.
3.2. Javljanje o požaru
Svaki djelatnik, učenik ili druga osoba koja opazi da je izbio požar, ili uoči stanje koje bi moglo izazvati požar, dužna je odmah, bez odgode i bez obzira na veličinu požara, o tome obavijestiti vatrogasnu postrojbu (112 ili 193).
Prilikom dojave potrebno je navesti sljedeće podatke:
1. ime i prezime i broj telefona osobe koja dojavljuje,
1. točnu adresu i lokaciju požara (Put Muline 2B, Trogir) te najbliži pristup vatrogasnim vozilima,
1. nalazi li se požar u zgradi ili na otvorenom prostoru,
1. vrstu materijala koji gori, ako je poznato,
1. ima li ozlijeđenih osoba.
Nakon poziva žurnim službama linija se oslobađa i ostaje dostupna dok ne dođe pomoć; dojavitelj po mogućnosti osobno dočekuje vatrogasce na ulazu.
3.3. Uzbunjivanje
Uzbunjivanje djelatnika i učenika provodi se aktiviranjem zvučnog signala za uzbunu ili usmeno, putem dežurne odnosno najbliže prisutne osobe. Djelatnici i učenici koji se zateknu u prostoriji u kojoj je izbio požar dužni su, bez panike, odmah napustiti prostoriju.
4. POSTUPANJE PRI OTKRIVANJU POŽARA U ZGRADI
1. Djelatnik koji prvi opazi požar pokušava ga ugasiti raspoloživim sredstvima (aparat za gašenje) samo ako to može učiniti bez opasnosti za sebe ili druge; u suprotnom odmah uzbunjuje ostale i poziva vatrogasce.
1. Zatvoriti vrata prostorije u kojoj gori kako bi se usporilo širenje požara i dima.
1. Uzbuniti ostale djelatnike i učenike u zgradi; osoba najbliža uređaju za uzbunu aktivira zvučni signal ako to već nije učinjeno automatski.
1. Prije napuštanja radnog mjesta, ako je moguće i sigurno: isključiti električnu struju, zatvoriti dovod plina, ukloniti na sigurno boce s plinom ili posude sa zapaljivim tekućinama te spriječiti nastanak panike.
1. Odgovorna osoba za zaštitu od požara preuzima vođenje postupka do dolaska vatrogasne postrojbe te određuje potrebne mjere gašenja, evakuacije i spašavanja.
Odrasle osobe koje se zateknu u Školi u trenutku izbijanja požara dogovorno raspoređuju sljedeća zaduženja (vidi poglavlje 8. Tim i zaduženja): dojavu vatrogascima, pregled prostorija Škole (dvorana, prizemlje, kat/ovi) prije napuštanja zgrade, aktiviranje zvučne uzbune te izvođenje učenika iz zgrade.
5. EVAKUACIJA IZ ZGRADE
1. Zgrada se napušta stubištem i najkraćim evakuacijskim putem, sukladno grafičkom planu evakuacije istaknutom u svakoj prostoriji.
1. Učenici staju u red; nastavnik/osoblje provjerava jesu li svi učenici razreda prisutni te ih upućuje prema zbornom mjestu.
1. Ako je hodnik ispunjen dimom, potrebno je kretati se što niže uz razinu poda kako bi se izbjeglo udisanje dima, te prekriti usta i nos dijelom odjeće.
1. Tijekom kretanja svi se pridržavaju pravila desne strane hodnika/stubišta, kako bi lijeva strana ostala slobodna za kretanje interventnih službi.
1. Nastavnici provjeravaju svoje učionice kako bi se uvjerili da nitko nije ostao te tek potom napuštaju prostoriju.
1. Djelatnici koji se zateknu u zbornici, knjižnici, kabinetu informatike ili dvorani smireno, bez panike i trčanja, napuštaju prostorije Škole prema zbornom mjestu, uz provjeru da nitko nije ostao u prostoriji (uključujući sanitarne čvorove).
1. Odgovorna osoba uzima popis učenika i djelatnika, izvodi ih na zborno mjesto te prebrojavanjem provjerava jesu li svi prisutni i na sigurnom.
1. Osobe zadužene za pregled prostorija (dvorana, prizemlje, kat) posljednje napuštaju zgradu, nakon što se međusobno usuglase da su sve prostorije provjerene i prazne.
1. Domar isključuje glavne sklopke struje i plina, ako to već nije učinjeno.
1. Zabranjeno je vraćati se natrag u zgradu nakon evakuacije.
1. Djelatnici nastoje imati mobitel uz sebe kako bi bili dostupni kolegama i roditeljima učenika; roditelje se obavještava da po učenike mogu doći ispred Škole.
Zborno mjesto
Zborno mjesto (sabirna točka) za sve učenike i djelatnike Škole je: [Dvorište škole (ispred zgrade škole), Put Muline 2B, Trogir]. Točna lokacija zbornog mjesta i evakuacijski putovi moraju biti usklađeni sa stvarnim rasporedom prostorija i grafičkim planom evakuacije Škole te vidljivo istaknuti u svim prostorima, zajedno s oznakama mjesta vatrogasnih aparata i ormarića prve pomoći.
6. POSTUPANJE U POSEBNIM SITUACIJAMA
6.1. Manji (početni) požari
1. Manji požari ne smiju se podcijeniti – djelatnik koji uoči požar procjenjuje postoji li potreba za pozivanjem vatrogasaca.
1. Požar se gasi u sagnutom položaju, radi vlastite sigurnosti; ako požar jako isijava toplinu, potrebno je potražiti zaklon.
1. Gašenje se počinje s udaljenosti za koju se procijeni da je sigurna; pritom paziti da plamen ne zahvati osobu koja gasi niti da je poprska zapaljiva tekućina.
1. Požar izazvan uljem ili mašću (npr. u kuhinji) prekriva se isključivo poklopcem ili vatrootpornim pokrivačem – voda se u tom slučaju nikada ne koristi.
1. O odluci gasi li se manji požar ili se aktivira protokol evakuacije cijele zgrade odlučuje djelatnik koji se zatekne na mjestu događaja; ako se aktivira zvučna uzbuna, svi djelatnici dužni su postupiti prema protokolu napuštanja zgrade, neovisno o vlastitoj procjeni.
6.2. Zapaljena odjeća na osobi
1. Osobi se pristupa s leđa, a tijelo joj se prekrije pokrivačem kako bi se ugušio plamen.
1. Osobu treba polegnuti kako bi se spriječilo djelovanje plamena na lice i kosu; ne skidati odjeću koja se zalijepila za tijelo.
1. Ako je odjeća zapaljena na vama samima: legnite na pod, zaustavite gorenje kotrljanjem tijela po podu ili prekrivanjem plamena pokrivačem, a lice, kosu i dišne puteve zaštitite mokrom krpom ili ručnikom.
1. Odmah pozvati hitnu medicinsku pomoć (194 ili 112); unesrećenoj osobi davati dovoljno tekućine ako je pri svijesti i sposobna piti.
6.3. Ako ste zahvaćeni dimom
1. Krećite se što niže uz pod, gdje je koncentracija dima manja.
1. Prekrijte usta i nos vlažnom tkaninom kako biste smanjili udisanje dima i čađe.
1. Ne otvarajte vrata koja su vruća na dodir – to može značiti da je s druge strane vatra.
7. TIM I ZADUŽENJA
Za slučaj požara imenuju se osobe zadužene za pojedine zadatke navedene u tablici. Popis se ažurira na početku svake školske godine ili pri promjeni osoblja.
	Zaduženje
	Osoba

	Odgovorna osoba za zaštitu od požara / voditelj gašenja požara
	Tomislav Čović

	Osoba zadužena za dojavu požara vatrogascima
	Vjekoslava Radić

	Osoba koja aktivira zvučnu uzbunu (ako nije automatska)
	Ante Parčina, Tonći Radić

	Osoba odgovorna za izvođenje učenika iz zgrade
	Martin Kabić, Siniša Geić

	Osoba koja pregledava kat prije napuštanja zgrade
	Ante Parčina, Tonći Radić

	Domar – isključivanje struje i plina
	Tomislav Čović


8. EVAKUACIJSKI PUTOVI PO PROSTORIJAMA
Škola djeluje na 1. katu zgrade na adresi Put Muline 2B, Trogir, u sklopu koje se nalazi osam učionica, kabinet informatike, ured ravnatelja/ice, zbornica, ured voditelja/ispitnog koordinatora  te školska knjižnica s čitaonicom. Tablicu u nastavku potrebno je dopuniti stvarnim rasporedom prostorija i pripadajućim evakuacijskim putovima, u skladu s grafičkim planom evakuacije istaknutim u svakoj prostoriji te rasporedom vatrogasnih aparata.

	Prostor / učionica
	Evakuacijski put / izlaz
	Zborno mjesto

	Učionice (novi dio)
	Sporedni izlaz /učionica 
	Dvorište ispred škole

	
	informatike
	

	Kabinet informatike
	Sporedni izlaz /učionica informatike
	Dvorište ispred škole

	Ured ravnatelja/ice
	Sporedni izlaz /učionica informatike
	Dvorište ispred škole

	
	
	

	Zbornica
	Sporedni izlaz /učionica informatike
	Dvorište ispred škole

	Sanitarni čvor (muški WC) i hodnik u novom dijelu
	Sporedni izlaz /učionica informatike
	Dvorište ispred škole

	Učionice (stari dio)
	Glavno stubište / glavni izlaz 
	Dvorište ispred škole

	
	zgrade
	

	Školska knjižnica i čitaonica
	Glavno stubište / glavni izlaz 
	Dvorište ispred škole

	
	zgrade
	

	Ured voditelja/ispitnog koordinatora  
	Glavno stubište / glavni izlaz zgrade
	Dvorište ispred škole

	Uredi
	Glavno stubište / glavni izlaz
	Dvorište ispred škole

	
	zgrade
	

	Sanitarni čvorovi (WC za urede, ženski WC, WC za nastavnike) i hodnik u starom dijelu
	Glavno stubište / glavni izlaz zgrade
	Dvorište ispred škole



9. EDUKACIJA I VJEŽBE EVAKUACIJE
1. Najmanje jednom godišnje provodi se pokazna vježba evakuacije na razini cijele Škole; preporučuje se provođenje do dvije vježbe godišnje.
1. Svi djelatnici dužni su unaprijed znati gdje se nalazi grafički plan/nacrt evakuacije, ormarić prve pomoći, zborno mjesto i vatrogasni aparati.
1. S učenicima se primjereno razgovara o požarima, načinu zaštite od njih te se upoznaju s najsigurnijim mjestima u prostoru u kojem borave.
1. Nakon svake vježbe provodi se kratka analiza (vrijeme evakuacije, uočeni problemi, prijedlozi poboljšanja) te se, po potrebi, ažurira ovaj Protokol i plan evakuacije.
1. Djelatnici zaduženi za rukovanje priručnom opremom za gašenje periodično prolaze provjeru znanja, sukladno Pravilniku o zaštiti od požara Škole.



10. VAŽNI TELEFONSKI BROJEVI
	Broj
	Služba

	112
	Jedinstveni broj za hitne službe (policija, vatrogasci, hitna pomoć)

	193
	Vatrogasci (izravna dojava požara)

	194
	Hitna medicinska pomoć

	192
	Policija

	021/884-891
	Tajništvo Škole

	021/881-414
	Ured ravnatelja/ice



11. ZAVRŠNE ODREDBE
1. Ovaj Protokol istaknut je na oglasnoj ploči Škole i dostupan je svim djelatnicima, učenicima i roditeljima na mrežnoj stranici Škole.
1. Protokol se preispituje na početku svake školske godine te po potrebi dopunjuje i mijenja, osobito nakon promjena u organizaciji prostora ili sastavu tima zaduženog za postupanje u slučaju požara.
1. Nakon završenog gašenja požara osigurava se dežurstvo na mjestu događaja, sukladno procjeni mogućnosti ponovnog izbijanja požara, a uporabljena oprema i sredstva za gašenje dovode se u ispravno stanje.
1. Protokol stupa na snagu danom donošenja.


Ravnateljica:

__________________
                                                                                                                             Vjekoslava Radić, prof.

